সীমান্তের জেলাগুলিতে কমিশনের ৩ সদস্যের টিম, কী কী পর্যবেক্ষণ?

ওয়েব ডেস্ক:  বাংলায় শুরু হয়ে গিয়েছে SIR-র পক্রিয়া। এই আবহে রাজ্যে জাতীয় নির্বাচন কমিশনের তিন আধিকারিক (3 Member Election Commission Team)। রাজ্যে SIR র কাজ খতিয়ে দেখতে নির্বাচন কমিশনের (Election Commission) প্রতিনিধি দল। আগামী ৮ নভেম্বর পর্যন্ত রাজ্যে থাকবেন জাতীয় নির্বাচন কমিশনের প্রতিনিধি দল। প্রতিনিধি দলে জাতীয় নির্বাচন কমিশনের উপনির্বাচন কমিশনার জ্ঞানেশ ভারতী, প্রিন্সিপাল সেক্রেটারি এস বি জোশি, ডেপুটি সেক্রেটারি অভিনব আগরওয়াল। কোচবিহার, আলিপুরদুয়ার, জলপাইগুড়ি মূলত এই তিন জেলা পরিদর্শন করবেন তারা।

কোচবিহার:  ৩ নির্বাচন আধিকারিকের কোচবিহার সহ উত্তরবঙ্গের তিন জেলা পরিদর্শন। সেইসময়ই দিনহাটার বাসিন্দারা দেখা করার উদ্দেশ্যে কোচবিহার জেলা শাসকের দফতরের সামনে হাজির হয়। তাদের দাবি, এসআইআর চলাকালীন তাদের নাম যেন বাদ না যায়, সেই সঙ্গে ভারতীয় নাগরিকত্ব না হারায় । যদিও শেষ পর্যন্ত তাদের সঙ্গে নির্বাচন কমিশনের আধিকারিকদের কোনরকম কথা হয়নি। বাসিন্দাদের দাবি,  ২০১৫ সালের ৩১শে জুলাই ভারত বাংলাদেশ ঐতিহাসিক সিট মহল চুক্তি বিনিময়ের মাধ্যমে তারা ভারতের নাগরিকত্ব লাভ করেছে। তাই এসআইআর প্রক্রিয়ায় তারা কীভাবে সালের ভোটার তালিকায় নাম দেখাবে সেটা নিয়েই তাদের মধ্যে দ্বিধাদ্বন্দ্ব চলছে। অপরদিকে, গতকাল কোচবিহার জেলাশাসকের সঙ্গে বৈঠক শেষে বেরিয়ে যাওয়ার সময় রাজ্যের মুখ্য নির্বাচন আধিকারিক মনোজ আগরওয়াল বলেন ছিটমহল নিয়ে কোন সমস্যা নেই সব সমস্যার সমাধান হয়ে গিয়েছে।

আরও পড়ুন:  এসআইআর-র মধ্যেই প্রশাসনিক কাজে গতি আনতে চায় নবান্ন, আর কী সিদ্ধান্ত?

জলপাইগুড়ি: জলপাইগুড়ি জেলা পরিষদের অডিটোরিয়ামে শুক্রবার শুরু হল নির্বাচন কমিশনের গুরুত্বপূর্ণ বৈঠক। আসন্ন নির্বাচনের আগে ভোটার তালিকায় বিশেষ নিবিড় সংশোধন (SIR) প্রক্রিয়া নিয়ে আলোচনা হয় এদিনের সভায়। কমিশনের প্রতিনিধিদল এই বৈঠকে অংশ নিয়েছেন। ডেপুটি নির্বাচন কমিশনার জ্ঞানেশ ভারতি সভায় উপস্থিত ছিলেন। এছাড়াও, জেলার প্রশাসনিক ও নির্বাচনী আধিকারিকরাও বৈঠকে যোগ দেন। সভায় জেলার এসআইআর কার্যক্রমের অগ্রগতি পর্যালোচনা করা হয়। এখনও পর্যন্ত সংবাদ মাধ্যমের মুখোমুখি হয়নি এই বিশেষ প্রতিনিধি দল।

সেই সঙ্গে এসআইআর পর্ব সঠিকভাবে পরিচালনার জন্য জেলার প্রত্যেকটি গ্রাম পঞ্চায়েতের তৃণমূল কংগ্রেসের পক্ষ থেকে চালু করা হয়েছে বিশেষ হেল্প ডেস্ক। সেই হেল্প ডেস্ক থেকেই সাধারণ মানুষদের ফরম পূরণের সময় একাধিক বিষয়ের পরামর্শ দিচ্ছেন তৃণমূলের দলীয় কর্মীরা।

দেখুন খবর: